Narodna skupština
20131126

U ovom predlogu amandmana piše da li je lekar akušer ili je lekar opšte prakse. Ono što moram da vam kažem i postavljam pitanje, ne predlagaču nego Ministarstvu zdravlja – šta smo mi uradili kao država u edukaciji tih akušera? U edukaciji naših lekara? Šta smo uradili povodom jedne prelepe donacije koju je dao japanski narod državi Srbiji i srpskom narodu, a on je dao 39 mamografa. Postavljam pitanje kao narodni poslanik DS – gde su i da li su u funkciji svih 39 mamografa koje je poklonio japanski narod srpskom narodu? Sledeće pitanje, japanski narod je dao mogućnost, bivši japanski ambasador, dali su mogućnost da 80 lekara, 80 radiologa odu u Japan, o trošku Japanske Vlade da se edukuju na rad sa mamografima, da čitaju snimke za žene koje bi trebale da budu pregledane.